KÖZLEMÉNYEK 
A MAGYARHONI FÖLDTANI TÁRSULAT BARLANGKUTATÓ 
BIZOTTSÁGÁBÓL. 
1911. ÉVFOLYAM 1. FÜZET. 
SZERKESZTI : 
KADIÓ OTTOKÁR dr. 
ELŐADÓ, 
HERMAN OTTÓ ELŐADÁSA 
A MAGYARHONI FÖLDTANI TÁRSULAT BARLANGKUTATÓ 
BIZOTTSÁGÁNAK 1911 FEBRUÁR 6-IKI ÜLÉSÉN, 
Mélyen tisztelt Elnök Úr! Tisztelt gyűlés ! 
Az első szó, mely e helyen ajkamat elhagyja, nem lehet más, mint 
a hála és köszönet szava azért a megtiszteltetésért, hogy a csak az imént 
megalakult barlangkutató bizottság tiszteletbeli tagjává választott. Nagy 
megtiszteltetésnek veszem ezt attól a testülettől, amely ma még nem is 
megszokott irányokban, hazánkra nézve úttörően kivánja szolgálni az 
ősrégészet, így az ember eredetének tudományát. Másodszor kifejezem 
hálámat a barlangkutató bizottság t. elnökének, aki csekély személyemet 
itt, a gyűlés színe előtt üdvözlésre méltatta, amire nekem, mint egy- 
szerű embernek, tulajdonképpen igényem nincs. 
Legyen most már szabad mai előadásomnak tárgyára térni, amely 
iránt, jól tudom, a nagy várakozások meg vannak; azt pedig még 
jobban tudom, hogy sok tekintetben csalódni fognak azok, akik táplál- 
ják, mert nem személyes indulatosság, hanem a tudomány érdeke 
vezérel. 
Visszaszállok majdnem 20 évvel, amikor a kir. magy. Termé- 
szettudományi Társulat kebelében először léptem fel és 
bemutattam azokat a palgolith rkovav-tárgyakat, amelyek Miskolczon, 
1 A szabadon megtartott előadást, amelyet LAMBRECHT KÁLMÁN gyakornokom 
sztenografált, némileg bővítettem s elláttam az irodalom kimutatásával is. Arról 
propter bonum pacis lemondtam, hogy az 1893-ban tudományos gyűléseken és 
tudományos irodalomban ellenem alkalmazott becsmérléseket megtoroljam. A végső 
alakulás úgy is teljes elégtételt szolgáltatott. 
